Document ID: 32008D0286

ODLOČBA KOMISIJE
z dne 17. marca 2008
o spremembi Odločbe 2007/176/ES glede seznama standardov in/ali specifikacij za elektronska komunikacijska omrežja, storitve ter pripadajoče zmogljivosti in storitve
(notificirano pod dokumentarno številko C(2008) 1001)
(Besedilo velja za EGP)
(2008/286/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Evropskega parlamenta in Sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva) (1) in zlasti člena 17(1) Direktive,
po posvetovanju z Odborom za komunikacije,
ob upoštevanju naslednjega:
(1)
Komisija je sprejela Odločbo 2007/176/ES (2) o vzpostavitvi seznama standardov in/ali specifikacij za elektronska komunikacijska omrežja, storitve in pripadajoče zmogljivosti. Poglavje VIII tega seznama zajema standarde za storitve radiodifuznega oddajanja.
(2)
Usklajeno zagotavljanje storitev prizemne televizije na mobilnih platformah je bistveno za dosego ekonomije obsega v celotni EU. V svojem Sporočilu o krepitvi notranjega trga za mobilno televizijo (3) je Komisija opredelila standard Digital Video Broadcasting Handheld (DVB-H) kot najprimernejši standard za prihodnji razvoj prizemne mobilne televizije v Evropi in napovedala, da bo ta standard dodala na seznam standardov -
SPREJELA NASLEDNJO ODLOČBO:
Člen 1
V Prilogi k Odločbi 2007/176/ES se v oddelku 8.3 (Digitalna radiodifuzija) poglavja VIII seznama standardov doda naslednje:
„Digital Video Broadcasting (Handheld)
DVB-H
ETSI EN 302 304
različica 1.1.1“
Člen 2
Naslovniki
Ta odločba je naslovljena na države članice.
V Bruslju, 17. marca 2008

Labels: 12
7